হাওর এলাকার কান্না থামাতে বন্ধ করতে হবে দূর্নীতি | অনাবিল সংবাদ
সোমবার, জুন ২৬, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
হাওর এলাকার কান্না থামাতে বন্ধ করতে হবে দূর্নীতি
প্রকাশকাল- ২১:৩৪,মে ৬, ২০১৭,মুক্ত চিন্তা বিভাগে
॥ আবদুল জব্বার ॥
অসময়ে বন্যায় হাওর এলাকার ২ লাখ ১৯ হাজার ৮৪০ হেক্টর জমির ফসল তলিয়ে গেছে। ক্ষতিগ্রস্থ হয়েছে ৮ লাখ ৫০ হাজার ৮৮টি পরিবার। ২৮ এপ্রিল হাওর এলাকার পরিস্থিতি নিয়ে গঠিত আন্তঃ মন্ত্রনালয় কমিটির বৈঠকে ক্ষয়ক্ষতির এ তথ্য তুলে ধরেছেন সরকারের দূর্যোগ ব্যবস্থাপনা ও ত্রাণ মন্ত্রণালয়। মন্ত্রণালয়ের সভাকক্ষে ওই বৈঠক শেষে কমিটির সদস্য সচিব ও মন্ত্রণালয়ের যুগ্ম সচিব মোহাম্মদ মহসীন হালনাগাদ তথ্য সাংবাদিকদের সামনে তুলে ধরেছেন। সিলেট, সুনামগঞ্জ, হবিগঞ্জ, নেত্রকোনা, মৌলভী বাজার ও কিশোরগঞ্জের ২ হাজার ৮৬০টি বাড়ী সম্পূর্ন এবং ১৫ হাজার ৩৪৫টি বাড়ী আংশিক ক্ষতিগ্রস্থ হয়েছে। ৬টি জেলায় মোট ২১৩ দশমিক ৯৫ মেট্রিক টন মৎস্য সম্পদের ক্ষতিসাধন হয়েছে। সুনামগঞ্জে ৯০২টি হাঁস ও ৪টি মহিষ মারা গেছে। মন্ত্রণালয়ের দেওয়া তথ্য অনুযায়ী ২৮ এপ্রিল পর্যন্ত বন্যা কবলিত ৬টি জেলায় ৩ লাখ ৩০ হাজার পরিবারের মধ্যে ত্রাণ হিসেবে চাল, টেউটিন ও নগদ টাকা বিতরন করা হয়েছে।
তথ্যমতে, হাওর এলাকায় বোরো চাষাবাদ শুরু হয় স্বত্তরের দশক থেকে । পানি উন্নয়ন বোর্ড (পাউবো) হাওর এলাকার ‘ফসল রক্ষা প্রকল্প’ নামে বিগত ৪০/৪৫ বছর ধরে প্রতিবছর অকাল বন্যার কবল থেকে ভূক্তভোগি কৃষকদের ফসল রক্ষায় নতুন নতুন বাঁধ নির্মান ও সংস্কার কাজ করছেন। এবার সুনামগঞ্জের হাওরে ১ হাজার ৫ শত কিলোমিটার বেঁড়িবাধের ৮৫০টি অংশ সংস্কার ও নির্মান কাজ করা হয়েছে। এরমধ্যে ৫৫২টি বাঁধের অংশ ভেঙ্গে ফসলহানি ঘটেছে ছোট বড় ১৫৪টি ফসলি হাওরের। সুনামগঞ্জের কৃষি সম্প্রসারণ অধিদপ্তরের দেয়া তথ্যমতে ছোট বড় হাওরের ইরি-বোরোর মৌসুমে বোরো ধানের চাষাবাদ হয়েছিল ২ লাখ ২৩ হাজার ৮২ হেক্টর জমিতে। তন্মধ্যে ১ লাখ ৬৬ হাজার ৬১২ হেক্টর জমির ধান পুরোপুরি পানির মধ্যে তলিয়ে গেছে। বন্যা কবলিত এলাকাগুলোর হাসপাতালের দেয়া তথ্যমতে মোট আক্রান্ত হয়েছে সোয়া লাখের মতো মানুষ। গত মার্চ মাস থেকে শুরু হওয়া অতিবৃষ্টির কারনে পাহাড়ি ঢলে সৃষ্ট বন্যা এবং হাওর এলাকায় ফসল রক্ষার জন্য নির্মিত বাঁধ ভেঙ্গে হাওর অঞ্চল বন্যায় তলিয়ে গেছে। এর ফলে নিচু এলাকার ফসলি জমি তলিয়ে গিয়ে ফসলের ব্যাপক ক্ষতিসাধণ হয়েছে। এ সমস্ত এলাকার মানুষ আধা পাকা ধান কেটে ফেলতে বাধ্য হচ্ছে। প্রতিদিন ধান কাটা শ্রমিকের মুজরি বৃদ্ধি পেয়েছে ৭ থেকে ৮ শত টাকা।
দেশের মধ্যে যখন ভয়াবহ অবস্থা তখন হাওর ও জলাভূমি উন্নয়ন বিভাগের মহাপরিচালকসহ ৫জন শীর্ষস্থানীয় কর্মকর্তা বিদেশে ভ্রমনে ব্যস্ত রয়েছে। সরকারের পানি সম্পদ বিভাগের একটি প্রতিনিধিদলের সঙ্গে বর্তমানে কানাডায় ভ্রমন করছেন হাওর এবং জলাভূমি উন্নয়নবিভাগের মহাপরিচালক মোঃ মুজিবুর রহমান পরিচালক (প্রশাসন ও অর্থ) নুরুল আমিন, পরিচালক (জলাভূমি) মোঃ রুহুল আমিন, উপ-পরিচালক (প্রশাসন ও অর্থ) মোঃ নাজমুল আহসান। মহাখালী রোগতত্ত্ব রোগ নিয়ন্ত্রণ ও গবেষনা ইনষ্টিটিউটের সাবেক বৈজ্ঞানিক কর্মকর্তা ডা. মোস্তাক হোসেন বলেছেন, বন্যা কবলিত এলাকার পানিতে শিশু ও কিশোররা খেলা-ধুলা করতে যায়, তখন দূষিত পানি এদেরে গায়ে লেগে চর্মরোগ, টাইফয়েডসহ অন্যান্য রোগে আক্রান্ত হয়। আর বন্যা কবলিত এলাকায় পানি কমতে থাকলেও সেখানে ডায়রিয়া ও পেটের পীড়া দেখা দেয়। অনেক স্থানে বিষাক্ত সাপের উপদ্রব দেখা দেয়। বন্যা কবলিত হাওর অঞ্চল ঝুঁকিপূর্ন। বঙ্গবন্ধু শেখ মুজিব মেডিকেল বিশ্ববিদ্যালয়ের অ্যানেস্থিয়া, অ্যানালজিয়া অ্যান্ড ইনটেনসিভ কেয়ার মেডিসিন বিভাগের চেয়ারম্যান প্রফেসর ডা. দেবব্রত বনিত বলেছেন, পাহাড়ি ঢলের পানি বেশি বিষাক্ত। ওইসব পানিতে পশু পাখির বিষ্ঠাসহ বিভিন্ন ধরনের জীবানু থাকে। ওই পানি থেকে পানিবাহিত রোগ ছড়িয়ে পড়ে। পানিতে হাত দিলে, খাবার প্লেট ধুইলে ডায়রিয়া, কলেরাসহ নানা ধরেনের পানিবাহিত রোগ হয়। বন্যা বকলিত এলাকায় এখনই দ্রুত ব্যবস্থা না নিলে ডাইরিয়া ঠেকানো কষ্টকর হয়ে পড়বে। পানি সংগ্রহ করে ফুটিয়ে বা ফিটকিরি দিয়ে অথবা পানি বিশুদ্ধকরন প্রক্রিয়ায় পানি বিশুদ্ধ করে ব্যবহার করতে হবে। প্রতি বছর প্রাকৃতিক দূর্যোগের কারনে ব্যাপক ক্ষতির সম্মুখিন হয়ে থাকে দেশের হাওর অঞ্চলের মানুষ। সরকারি উদ্যোগে এ অঞ্চলের মানুষের দেখভাল করার জন্য রয়েছে হাওর ও জলাভূমি উন্নয়ন বিভাগ। হাওর অঞ্চলের পানিবন্দি মানুষদের রক্ষাকল্পে নির্মিত হয়েছে বন্যা নিয়ন্ত্রণ বাঁধ। এসমস্ত বাঁধ নির্মানে রয়েছে অনেক ত্রুটি। যখন এ সমস্ত অঞ্চলের মানুষ বাঁধ ভাঙ্গনের কারেন ব্যাপক ক্ষতির সম্মুখীন হন, তখন বাঁধ নির্মানে ত্রুটির কারন খুজে বের করার জন্য গঠন করা হয় তদন্ত কমিটি। এ সমস্ত তদন্তে ত্রুটির কারেন কোন প্রকৌশলী শাস্তি পেয়েছেন কিনা তা কখনও হাওর অঞ্চলের ব্যাপক জনগোষ্টি জানতে পারেন না। শুধুমাত্র পরিস্থিতি নিয়ন্ত্রণ করার জন্য সরকারি উদ্যোগে গঠন করা হয় তদন্ত কমিটি। অপরিকল্পিতভাবে বাঁধ নির্মান এবং নির্মান কাজে ব্যাপক দূর্নীতি সমস্যার একমাত্র কারণ। এ সমস্ত অঞ্চলে পরিকল্পিতভাবে বাঁধ নির্মান এবং নির্মানকাজে দূর্নীতি রোধ করতে না পারলে হাওর অঞ্চলের ব্যাপকজনগোষ্ঠিত সীমাহিন ক্ষতি রোধ করা সম্ভব নয়। ক্ষমতাসীন সরকারের নীতি নির্ধারনী মহলকে এ বিষয়টি নিয়ে নতুন করে ভাববার সময় এসেছে। স্মরন রাখতে হবে, দেশের মানুষ বাঁচলে বাঁচবে দেশ। সরকারি উদ্যোগে শুধুমাত্র ত্রাণ সামগ্রী দিয়ে এ অঞ্চলের মানুষের সমস্যার সমাধন করা সম্ভব নয়। এ অঞ্চলের বানভাসি মানুষের সমস্যা সমাধানের জন্য গ্রহন করতে হবে বাস্তব মুখি পদক্ষেপ। ২৯ এপ্রিল সুনামগঞ্জের পৌর এলাকায় শহীদ মুক্তিযোদ্ধা জগৎজ্যোতি পাঠাগারের হলরুমে সুনামগঞ্জের ‘হাওরে ফসলহানি; করণীয় কী’ শীর্ষক গোলটেবিল বৈঠক অনুষ্ঠিত হয়। বৈঠকে স্থানীয় সংসদ সদস্য, জনপ্রতিনিধি, হাওরের ভূক্তভোগী কৃষকসহ বিভিন্ন শ্রেণি-পেশার মানুষ। এ বৈঠকে সকলেই একবাক্যে স্বীকার করেছেন, হাওরের কান্না থামাতে হলে বাঁধ নির্মানে দূর্নীতি বন্ধ করতে হবে। হাওরে ফলস রক্ষা বাঁধ অনিয়ম-দূর্নীতির বিরুদ্ধে সংবাদমাধ্যমের ভূমিকাকে অপরিসীম মন্তব্য করে সুনামগঞ্জের জ্যোষ্ঠ আইনজীবী হুমায়ুন মনজুর চৌধুরী বলেন, হাওর এলাকায় ১২টি বাঁধের কাজ শুরুই হয়নি। তিনি বলেন, অন্য যেগুলো হয়েছে সেগুলোতেও প্রকৃত অর্থে কোন কাজ হয়নি। তিনি স্থানীয় ভাষায় বলেন, উড়া উড়া মাটি ফেলা হয়েছে। তিনি বাঁধ নির্মানে সংশ্লিষ্ট দূর্নীতিবাজদের বিচার দাবি করেন। জেলার প্রত্যন্ত ধরমপাশা উপজেলার সরকারি প্রাথমিক বিদ্যালয়গুলোতে ১ম সাময়িক পরীক্ষায় ৩৩ হাজার ১ শত ৫৬ জন পরীক্ষার্থীর মধ্যে ৩ হাজার ৫ শত ১৫ জন পরীক্ষার্থী অংশ নিতে পারেনি। এ অবস্থায় হাওরাঞ্চল এলাকায় এবার ঝড়ে পড়া শিক্ষার্থীর হার বাড়তে পারে বলে মনে করেন শিক্ষাবিদ পরিমল কান্তি দে। সুনামগঞ্জ সরকারি কলেজের অবসপ্রাপ্ত এই অধ্যক্ষ জেলার মাধ্যমিক শিক্ষার্থীদের পুরো বছরের বেতন মওকুফ করা এবং সবাইকে উপবৃত্তি দেওয়ার দাবি জানান।
‘হাওর বাচাঁও সুনামগঞ্জ বাচাঁও আন্দোলন’-এর আহবায়ক ফজলুল মজিদ চৌধুরী বলেছেন, হাওর উন্নয়ন নিয়ে পরিকল্পনা হয়, কথা হয়, কিন্তু কাজ হয় না। প্রতিবছর হাওরের ফসল রক্ষায় বাঁধের নামে পানি উন্নয়ন বোর্ডের ঠিকাদার ও পিআইসি লুটপাট করে। এবারও বাঁধ নির্মান কাজে সীমাহীন দূর্নীতি হয়েছে। অসময়ে অতিবৃষ্টি, পাহাড়ি ঢল,-এসব বলে দূর্নীতি বাজদের দায়মুক্তি দেওয়ার চেষ্টা চলছে।
প্রধানমন্ত্রী শেখ হাসিনা ৩০ এপ্রিল হাওর এলাকা পরিদর্শন করেছেন। তিনি বন্যায় ক্ষতিগ্রস্থ হাওর বাসিদের সবধরনের সহায়তা প্রদানের ঘোষণা দিয়েছেন। প্রধানমন্ত্রী বলেছেন, হাওরের ফসল রক্ষা বাঁধ নির্মানে দূর্নীতির অভিযোগ পেলে কাউকে ছাড় দেওয়া হবে না। তিনি সুনামগঞ্জের শাল্লা উপজেলার শহীদ আলী পাবলিক মডেল উচ্চ বিদ্যালয় মাঠে ক্ষতিগ্রস্থদের মাঝে অর্থ সাহায্য এবং ত্রাণ বিতরন করেন। প্রধানমন্ত্রী আগামী বোরো ফসলের জন্য বিনা মূল্যে সার, বীজ ও কৃষি উপকরন দেওয়াসহ কৃষি ঋণের সুদ অর্ধেক মওকুফ ও ঋণ আদায় স্থগিত করার ঘোষণা দিয়েছেন। প্রধানমন্ত্রী বলেছেন সংবিধান অনুযায়ী দেশের মালিক জনগণ, তাই জনগণের সার্বিক উন্নয়নের জন্য সকল রকম কার্যকরী পদক্ষেপ গ্রহণ করা হবে।
লেখক, বীর মুক্তিযোদ্ধা ও মানবাধিকার কর্মী।
← বেনাপোলের আজিজ এন্টার প্রাইজের চোরাচালান রোধ করতে গিয়ে পাটার বলি হলেন এস আই নূর আলম
নির্যাতিত নারীদের আইনী সহায়তা প্রদানের সিদ্ধান্ত ইন্টারন্যাশনাল হিউম্যান রাইর্টর্স ক্রাইম রিপোর্টার্স ফাউন্ডেশনের পাবনা জেলা কমিটির মাসিক সভা অনুষ্ঠিত →
সাম্প্রতিক সংবাদ
হার্টের একটি সমস্যা
ঈদ শান্তি ও বন্ধুত্বপূর্ণ সমাজ গড়ে তোলে : রাষ্ট্রপতি
213712
কাজল-ধনুশ প্রথমবার একসঙ্গে
ঈদের আনন্দ সেরে ওদের আর বাড়ি ফেরা হলনা আলীকদমে শোকের মাতম, সড়ক দুর্ঘটনা নিহত-৪, আহত প্রায় চল্লিশ
কবি বন্দে আলী মিয়া– আর আমি ফিরিবনা তোমাদের তরে
শৈশবের দুরন্তপনা…..
ঈদ আনন্দ উপভোগে চাটমোহর- হান্ডিয়াল সড়কে বিনোদন পিয়াসীদের উপচে পরা ভীড়
ঈশ্বরদীর অপহরণকৃত ৩ পথ শিশু উদ্ধার অপহরণকারী ৫ জন গ্রেফতার
ঈদে বেড়াতে গিয়ে সড়ক দুর্ঘটনায় ভাঙ্গুড়ায় মোটরসাইকেল আরোহীসহ আহত ৩
মাগুরায় ঈদের নামাজ পড়লেন সাকিব আল হাসান
সবাইকে মিলেমিশে সুখী, সমৃদ্ধ ও উন্নত বাংলাদেশ গড়ার আহ্বান: ঈশ্বরদী ঈদগাহ মাঠে ভূমি মন্ত্রী
গণভবনে ঈদ শুভেচ্ছা বিনিময় করছেন প্রধানমন্ত্রী
শোলাকিয়া ঈদের জামাত অনুষ্ঠিত
বন্ধুত্ব নাকি বেশিকিছু!
রাজশাহী ও চলনবিলের সংবাদ
শৈশবের দুরন্তপনা…..
ঈদ আনন্দ উপভোগে চাটমোহর- হান্ডিয়াল সড়কে বিনোদন পিয়াসীদের উপচে পরা ভীড়
ঈশ্বরদীর অপহরণকৃত ৩ পথ শিশু উদ্ধার অপহরণকারী ৫ জন গ্রেফতার
ঈদে বেড়াতে গিয়ে সড়ক দুর্ঘটনায় ভাঙ্গুড়ায় মোটরসাইকেল আরোহীসহ আহত ৩
সবাইকে মিলেমিশে সুখী, সমৃদ্ধ ও উন্নত বাংলাদেশ গড়ার আহ্বান: ঈশ্বরদী ঈদগাহ মাঠে ভূমি মন্ত্রী
ধুনটে সেচ্ছাসেবী সংগঠনের উদ্দ্যোগে ঈদ সামগ্রী বিতরণ
শেষ সময়ে রাজশাহীতে আতর টুপির দোকানে ক্রেতাদের ভিড়
রাজশাহীতে কঠোর নিরাপত্তায় ঈদের প্রস্তুতি সম্পন্ন
আজ চাটমোহরের হান্ডিয়ালে রথযাত্র উদযাপিত হবে
মায়ের মতো ভালোবাসা দিয়ে প্রধানমন্ত্রী শেখ হাসিনা দেশের মানুষের সেবা করছেন: ঈশ্বরদীতে ভূমিমন্ত্রী
হৃদয়ে ভাঙ্গুড়ার প্রশংসনীয় উদ্যোগ
ভাঙ্গুড়া হাজী জামাল উদ্দিন কলেজের চার তলা ভবনের ভিত্তি প্রস্থর স্থাপন
পত্নীতলাই NHS’14 বন্ধু গ্রুপের ইফতার ও দোয়া মাহফিল অনুষ্ঠিত
গাবতলী সদর ইউনিয়নে ঈদুল ফিতর উপলক্ষে গম বিতরণ
গাবতলী পাইলট হাইস্কুলের ২০০৩ সালের এসএসসি ব্যাচের ইফতার

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০